

**R E P U B L I K A H R V A T S K A**

**KRAPINSKO ZAGORSKA ŽUPANIJA**

**OPĆINA SVETI KRIŽ ZAČRETJE**

KLASA: 990-01/23-01/001

URBROJ: 2140-28-01-23-3

Sveti Križ Začretje, 12.06.2023.

**POZIV NA PRIJAVU ŠTETE OD PRIRODNE NEPOGODE – KLIZANJE, TEČENJE, ODRONJAVANJE I PREVRTANJE ZEMLJIŠTA**

Župan Krapinsko-zagorske županije donio je dana 12. lipnja 2023. godine Odluku o proglašenju prirodne nepogode – klizanje, tečenje, odronjavanje i prevrtanje zemljišta za područje Općine Sveti Križ Začretje, KLASA: 920-11/23-01/07, URBROJ: 2140-02-23-3.

Temeljem navedene Odluke, Općinsko povjerenstvo za procjenu štete od prirodnih nepogoda poziva oštećenike, vlasnike građevina i zemljišta, koji uslijed obilnih kiša imaju aktivirana klizišta velikih razmjera, da prijave štetu od prirodne nepogode u periodu od **13. lipnja do 19. lipnja 2023. godine.**

**Prijavljuju se štete nastale uslijed obilnih padalina tijekom mjeseca svibnja 2023. godine.**

Sukladno članku 25. Zakona o ublažavanju i uklanjanju posljedica prirodnih nepogoda (NN 16/19), oštećenik prijavljuje štetu na imovini na propisanom obrascu, **najkasnije u roku od 8 dana od dana donošenja Odluke o proglašenju prirodne nepogode.**

Prijave se zaprimaju svaki radni dan **od 07:00 do 15:00 sati** u prostorijama općine, najkasnije **do 19. lipnja (ponedjeljak) do 15 sati.**

Šteta se prijavljuje na zakonski propisanom obrascu (Obrazac PN), a uz navedeni obrazac oštećenici prilažu:

1. Presliku osobne iskaznice
2. Presliku kartice tekućeg računa
3. Fotodokumentaciju oštećenja.

OPĆINSKO POVJERENSTVO

ZA PROCJENU ŠTETE

OD PRIRODNIH NEPOGODA